smcproject/ml-wiki-sentences huggingface dataset:
അവലംബം പുറത്തുനിന്നുള്ള കണ്ണികൾ K.B. Unnithan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് കെ.ബി. ഉണ്ണിത്താൻ അനുശോചന സന്ദേശം: വി.എസ്. സുനിൽ കുമാർ
കെ.ബി. ദയാളൻ
മലയാളചലച്ചിത്രരംഗത്ത് ഛായാഗ്രാഹകരിൽ പ്രമുഖനാണ് കെ.ബി ദയാളൻ.
1974ൽ ഭൂമീദേവി പുഷ്പിണിയായി എന്ന ചിത്രത്തിൽ മെല്ലി ഇറാനിക്കൊപ്പം ആണ് ഇദ്ദേഹം പ്രവർത്തനം തുടങ്ങുന്നത്.
പിന്നീട് ആലിബാബയും 41 കള്ളന്മാരും , കൊട്ടാരം വിൽക്കാനുണ്ട് എന്നീ ചിത്രങ്ങളിലും അദ്ദേഹത്തോടൊപ്പം പ്രവർത്തിച്ചു .
1976ൽ ഷീല സംവിധാനം ചെയ്ത യക്ഷഗാനം എന്ന ചിത്രത്തിൽ സ്വന്തമായി കാമറ ചലിപ്പിച്ചു.
2002ൽ ഡി.ഭൂപതി സംവിധാനം ചെയ്ത സ്തീവേഷം എന്ന ചിത്രത്തിലാണ് അവസാനം പ്രവർത്തിച്ചത്.
https://www.imdb.com/name/nm2216307/?ref_=fn_al_nm_1 കെ.ബി ദയാളൻ
കെ.പി.എം.എച്ച്.എസ്. എടവനക്കാട് ഇംഗ്ലീഷ് വിലാസം https://ml.wikipedia.org/wiki/K.
P.M.H.S._Edavanakad
എറണാകുളം ജില്ലയിലെ വൈപ്പിൻ ദ്വീപിൽ ഏതാണ്ട് മധ്യഭാഗത്തായി എടവനക്കാട് ഗ്രാമപഞ്ചായത്തിൽ വൈപ്പിൻ മുനമ്പം റോഡിന് കിഴക്കുവശത്തായി എസ്.ഡി.പി.വൈ കെ.പി.​എം.
ഹൈസ്ക്കൂൾ (SDPY KPMHS) സ്ഥിതിചെയ്യുന്നു.
വാഹനമാർഗ്ഗം സ്കൂളിലെത്താൻ എറണാകുളത്തു നിന്നും 15 കിലോമീറ്റർ വടക്കോട്ടും പറവൂരിൽ നിന്നാണെങ്കിൽ 12 കിലോമീറ്റർ തെക്കോട്ടും സഞ്ചരിക്കണം.
വാഹനസൗകര്യം പോലുമില്ലാതിരുന്ന അക്കാലത്ത് ഏറെ ദൂരം നടന്നു പോകേണ്ടുന്ന ഒരു ദുരവസ്ഥ വൈപ്പിനിലുണ്ടായിരുന്നു.
ഏതാണ്ട് ഒരു മണിക്കൂറെങ്കിലും നടന്നെങ്കിൽ മാത്രമേ തൊട്ടടുത്തുള്ള സ്ക്കൂളുകളിൽ എത്തുകയുള്ളു.
ഇതിന് ഒരറുതി വരുത്താൻ 1937 മെയ് മാസം 31-ം തീയതി എടവനക്കാട് ചെള്ളാമഠത്തിൽ കുമാരപ്പണിക്കരാണ് എൽ.എസ് എടവനക്കാട് എന്ന പേരിൽ സ്ക്കൂൾ ആരംഭിക്കുന്നത്.
ആദ്യഘട്ടത്തിൽ പ്രൈമറിവിദ്യാഭ്യാസം മാത്രമേ ഉണ്ടായിരുന്നുള്ളു.
തുടർന്ന് 1950 ൽ എച്ച്.എസ്.എടവനക്കാട് എന്ന പേരിൽ ഹൈസ്ക്കൂളായി ഉയർത്തപ്പെട്ടു.
ഏതാണ്ട് രണ്ട് ദശാബ്ദം മുമ്പ് വരെ ഷിഫ്റ്റ് സമ്പ്രദായമായിരുന്നു നിലനിന്നിരുന്നത്.
1998 ൽ ഏറ്റവും നല്ല എയിഡഡ് സ്ക്കൂളിനുള്ള അവാർഡ് ലഭിച്ചിട്ടുണ്ട്.
സ്ക്കൂൾ കലോത്സവം, കായികമേള, പ്രവൃത്തിപരിചയമേള തുടങ്ങിയ പാഠ്യേതരമേഖലകളിൽ സ്ക്കൂളിനും വിദ്യാർത്ഥികൾക്കും സംസ്ഥാനതലം വരെ പങ്കെടുക്കാനും ശ്രദ്ധേയ നേട്ടങ്ങൾ കൈവരിക്കാനും സാധിച്ചിട്ടുണ്ട്.
തുടർച്ചയായ ഒൻപതു കൊല്ലം ഉപജില്ലാതല കലാപ്രതിഭപട്ടം കരസ്ഥമാക്കിയ എന്ന സംസ്ഥാന റെക്കോഡിനുടമയായ കെ.ആർ.കിഷോർ എന്ന വിദ്യാർത്ഥി ഈ സ്ക്കൂളിന്റെ പൂർ‌വവിദ്യാർത്ഥിയാണ്.
2003 ൽ ഏറ്റവും നല്ല പി.ടി.എയ്ക്കുള്ള അവാർഡ് നേടാനും സ്ക്കൂളിന് കഴിഞ്ഞിട്ടുണ്ട്.
പ്രവൃത്തിപരിചയക്ലാസുകൾക്കും കായികപരിശീലനത്തിനുമായി പ്രവൃത്തിസമയത്തിനു ശേഷവും സമയം കണ്ടെത്തി വരുന്നു.
വർത്തമാനകാല വിദ്യാഭ്യാസ ചരിത്രം
ഇപ്പോൾ 5 മുതൽ 10 വരെ ക്ലാസുകളിലായി എഴുന്നൂറോളം വിദ്യാർത്ഥികളും മുപ്പതോളം അദ്ധ്യാപകരുമുണ്ട്.
പെൺകുട്ടികൾക്ക് വെള്ള ടോപ്പും പച്ച ഉടുപ്പുമാണ് യൂണിഫോം.
ആൺ കുട്ടികൾക്ക് വെള്ള ഷർട്ടും ചുവപ്പ് പാന്റ്സുമാണ് വേഷം.
ഇത്തരത്തിൽ ആൺകുട്ടികൾക്കും പെൺകുട്ടികൾക്കും പ്രത്യേകനിറങ്ങളിൽ യൂണിഫോം എന്ന അപൂർവ്വമായ ഒരു പ്രത്യേകതയും സ്ക്കൂളിനുണ്ട്.
കെ.എൻ.വിനോദമാണ് സ്ക്കൂൾ ഹൈഡ്മിസ്ട്രസ്.
മികച്ച കമ്പ്യൂട്ടർ, സയൻസ് ലാബുകളും പുസ്തകസമ്പുഷ്ടമായ ലൈബ്രറിയും വിദ്യാർത്ഥികൾക്ക് ഒരനുഗ്രഹമാണ്.
രക്ഷിതാക്കളുടെ നിരന്തരമായ അഭ്യർത്ഥനയെത്തുടർന്ന് ഇംഗ്ലീഷ് മീഡിയം , അറബി വിദ്യാഭ്യാസം എന്നിവ ആരംഭിക്കുന്നതിനും പദ്ധതിയുണ്ട്.
ഒരു ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്.
സ്കൂളിന് 5 കെട്ടിടങ്ങളിലായി 19 ക്ലാസ് മുറികളുണ്ട്.
ഒരു സയൻസ് ലാബ്, ഗ്രന്ഥശാല, കളിസ്ഥലം എന്നീ സൗകര്യങ്ങൾ ഈ വിദ്യാലയത്തിനുണ്ട്.
പതിനഞ്ച് കമ്പ്യൂട്ടറുകളുള്ള മെച്ചപ്പെട്ട ഒരു കമ്പ്യൂട്ടർ ലാബ് സ്ക്കൂളിനുണ്ട്.
ഐ.ടി@സ്ക്കൂളിന്റെ മേൽനോട്ടത്തിൽ ഐ.സി.ടി സ്ക്കീമിന്റെ ഭാഗമായതോടെ വിവരസാങ്കേതിക വിദ്യ കേരളമാകെ പടർന്നു പന്തലിച്ചതിന്റെ ഭാഗമായി ബ്രോഡ്ബാന്റ് അടക്കമുള്ള ഏതാണ്ടെല്ലാ സൗകര്യങ്ങളും സ്ക്കൂളിന് കരഗതമാക്കാനായി.
പാഠ്യേതര പ്രവർത്തനങ്ങൾ പ്രവൃത്തി പരിചയ ക്ലബ്ബ് റോഡ് സേഫ്റ്റി ക്ലബ് വിദ്യാരംഗം കലാ സാഹിത്യ വേദി.
കുമാരപ്പണിക്കർ, ഭാര്യ ദ്രൗപദി അമ്മ, മകൾ ഗിരിജാദേവി എന്നിവരായിരുന്നു നാളിതുവരെയുള്ള സ്ക്കൂൾ മാനേജർമാർ.
2008 ൽ കെ.പി.എം.ഹൈസ്ക്കൂളിന്റെ ഭരണസാരഥ്യം പള്ളുരുത്തിയിലെ ശ്രീധർമ്മപരിപാലനയോഗത്തിന് കൈമാറി.
ഇതോടെ സ്ക്കൂളിന്റെ പേര് SDPY KPMHS എന്നാക്കി മാറ്റി.
മൂന്ന് വർഷക്കാലയളവിലേക്ക് സ്ക്കൂൾ മാനേജറെ സഭാംഗങ്ങൾ തിരഞ്ഞെടുക്കുന്നു.
വി.കെ പ്രദീപാണ് നിലവിലെ സ്ക്കൂൾമാനേജർ.
നിരവധി വിദ്യാഭ്യാസസ്ഥാപനങ്ങൾ നടത്തിപ്പോരുന്ന ശ്രീധർമ്മപരിപാലനയോഗത്തിന് കീഴിൽ സ്ക്കൂൾ അഭിവൃദ്ധി പ്രാപിച്ചു വരുന്നു.
സ്കൂളിന്റെ മുൻ പ്രധാനാദ്ധ്യാപകർ : കേശവമേനോൻ, പ്രകാശം, ജേക്കബ്, രാജരാജേശ്വരി, ജോയി, രാധാകൃഷ്ണൻ, സതീദേവി, നിർമ്മല പ്രശസ്തരായ പൂർവവിദ്യാർത്ഥികൾ ജസ്റ്റിസ് അബ്ദുൾഗഫൂർ - മുൻ ഹൈക്കോടതി ജഡ്ജി, കാർഷിക കടാശ്വാസ കമ്മീഷൻ ചെയർമാൻ ജസ്റ്റിസ് കെ.ആർ.ജിനൻ - കേരളാഗവർണറുടെ നിയമോപദേഷ്ടാവ് എൻ.എ. കരിം - സാഹിത്യകാരൻ വിൻസന്റ് - സിനിമാ താരം സിദ്ദിഖ് - സിനിമാ താരം സത്താർ - സിനിമാ താരം വഴികാട്ടി വാഹനമാർഗ്ഗം സ്കൂളിലെത്താൻ എറണാകുളത്തു നിന്നും 15 കിലോമീറ്റർ വടക്കോട്ടും പറവൂർ നിന്നാണെങ്കിൽ 12 കിലോമീറ്റർ തെക്കോട്ടും സഞ്ചരിക്കണം.
വൈപ്പിൻ-മുനമ്പം സംസ്ഥാന പാതയുടെ മധ്യത്തിൽ
കെ.ബി. ഗണേഷ് കുമാർ
2023 ഡിസംബർ 29 മുതൽ കേരളസംസ്ഥാന ഗതാഗത വകുപ്പ് മന്ത്രിയായി തുടരുന്ന കേരള കോൺഗ്രസ് (ബി) വിഭാഗം ചെയർമാനും കൊല്ലം ജില്ലയിൽ നിന്നുള്ള മലയാള ചലച്ചിത്ര അഭിനേതാവുമാണ് കെ.ബി.ഗണേഷ് കുമാർ (ജനനം: 25 മെയ് 1966).2001 മുതൽ പത്തനാപുരത്ത് നിന്നുള്ള നിയമസഭാംഗവും രണ്ട് തവണ സംസ്ഥാന കാബിനറ്റ് വകുപ്പ് മന്ത്രിയുമായിരുന്നു.
മലയാള ചലച്ചിത്രനടൻ, ടി.വി. സീരിയൽ അഭിനേതാവ്, രാഷ്ട്രീയ പ്രവർത്തകൻ എന്നീ നിലകളിൽ പ്രശസ്തനായ ഗണേഷ് കുമാർ  മുൻമന്ത്രിയും മുതിർന്ന കേരളകോൺഗ്രസ് നേതാവുമായിരുന്ന ആർ. ബാലകൃഷ്ണപിള്ളയുടെ മകനാണ്.
മുൻ മന്ത്രിയും കേരള കോൺഗ്രസ് (ബി) വിഭാഗം നേതാവുമായിരുന്ന ആർ. ബാലകൃഷ്ണപിള്ളയുടേയും വത്സലകുമാരിയുടേയും മകനായി 1966 മെയ് 25ന് തിരുവനന്തപുരത്ത് ജനനം.
പ്രാഥമിക വിദ്യാഭ്യാസത്തിനു ശേഷം തിരുവനന്തപുരം ഗവ.
ആർട്ട്സ് കോളേജിൽ നിന്ന് ബിരുദം നേടി.
പ്രശസ്ത സംവിധായകനായ കെ.ജി. ജോർജുമായുള്ള പരിചയമാണ് സിനിമ രംഗത്തേക്ക് വരാൻ ഗണേഷിന് സഹായകരമായത്.
കെ.ജി. ജോർജ് സംവിധാനം ചെയ്ത് 1985-ൽ റിലീസായ ഇരകൾ എന്ന സിനിമയിലെ മാനസിക രോഗം ബാധിച്ച നായകനായി അഭിനയിച്ചു കൊണ്ടാണ് ഗണേഷിൻ്റെ സിനിമ അരങ്ങേറ്റം.
1987-ൽ മോഹൻലാൽ നായകനായ ചെപ്പ് എന്ന സിനിമയിലെ ഗണേഷിൻ്റെ വില്ലൻ വേഷം നിരൂപക പ്രശംസ നേടിയതാണ്.
രാക്കുയിലിൻ രാഗസദസിൽ, സംഘം, ഒരു മുത്തശ്ശി കഥ, കമ്മീഷണർ എന്നിങ്ങനെ നിരവധി സിനിമകളിൽ ശ്രദ്ധേയ വേഷങ്ങൾ ചെയ്തു.
1990-കളുടെ മധ്യത്തിൽ സപ്പോർട്ടിംഗ് റോളുകളിലൂടെയും വില്ലൻ വേഷങ്ങളിലൂടെയും ഗണേഷ് മലയാള സിനിമയിൽ നിറഞ്ഞുനിന്നു.
ഇതുവരെ ഏകദേശം 250 സിനിമകളിൽ അഭിനയിച്ചിട്ടുണ്ട്.
2000 ആണ്ടിൻ്റെ തുടക്കത്തിൽ സിനിമയിൽ നിന്ന് രാഷ്ട്രീയത്തിലെത്തിയ ഗണേഷ് 2001-ലെ നിയമസഭ തിരഞ്ഞെടുപ്പിൽ പത്തനാപുരത്ത് നിന്ന് യു.ഡി.എഫ് സ്ഥാനാർത്ഥിയായി മത്സരിച്ചു ജയിക്കുകയും എ.കെ. ആൻ്റണി മുഖ്യമന്ത്രിയായ യു.ഡി.എഫ് മന്ത്രിസഭയിലെ ഗതാഗത വകുപ്പിൻ്റെ ചുമതലയുള്ള കാബിനറ്റ് മന്ത്രിയായും പ്രവർത്തിച്ചു.
2001-ൽ സംസ്ഥാന നിയമസഭയിലേയ്ക്ക് തിരഞ്ഞെടുക്കപ്പെട്ടതിനെ തുടർന്ന്‌ മുഴുവൻ സമയ രാഷ്ട്രീയ പ്രവർത്തകനായി മാറി.
പിന്നീട് സെലക്ടീവ് റോളുകളിൽ മാത്രം സിനിമയിൽ അഭിനയിച്ചു.
രാഷ്ട്രീയ ഇമേജിനെ അഭിനയ ജീവിതം ഒരുതരത്തിലും ബാധിക്കാതിരിക്കാൻ വില്ലൻ വേഷങ്ങൾ പൂർണ്ണമായും ഒഴിവാക്കി.
പിന്നീട് കോമഡി റോളുകളിലും ഉപ-നായകനായും സിനിമാഭിനയം തുടരുന്ന ഗണേഷിന് സൂര്യ ടി.വിയിലെ മാധവം എന്ന ടെലി സീരിയലിലെ അഭിനയത്തിന് 2007-ലെ മികച്ച ടി.വി. അഭിനേതാവിനുള്ള സംസ്ഥാന പുരസ്കാരം ലഭിച്ചു.
2008-ലെ ഫ്രെയിം മീഡിയ ഗാലപ്പ് പോളിൽ മികച്ച നടനുള്ള സീരിയൽ അവാർഡ് അമൃത ടി.വിയിലെ അളിയന്മാരും പെങ്ങൻമാരും എന്ന പരമ്പരയ്ക്ക് ലഭിച്ചു.
2001-ലെ നിയമസഭ തിരഞ്ഞെടുപ്പിൽ യു.ഡി.എഫ് സ്ഥാനാർത്ഥിയായി പത്തനാപുരത്ത് നിന്ന് നിയമസഭാംഗമായതോടെയാണ് ഗണേഷിൻ്റെ രാഷ്ട്രീയ ജീവിതമാരംഭിക്കുന്നത്.
പിന്നീട് നടന്ന എല്ലാ നിയമസഭ തിരഞ്ഞെടുപ്പുകളിലും (2006, 2011, 2016, 2021) പത്തനാപുരത്ത് നിന്ന് തുടർച്ചയായി ജയിച്ച് നിയമസഭാംഗമായി തുടരുന്ന ഗണേഷ് കുമാർ രണ്ട് തവണ സംസ്ഥാന കാബിനറ്റ് വകുപ്പ് മന്ത്രിയായിരുന്നു.
2001-ലെ എ.കെ. ആൻറണി നയിച്ച യു.ഡി.എഫ് മന്ത്രിസഭയിലെ ഗതാഗത വകുപ്പ് മന്ത്രിയായ ഗണേഷ് 2003-ൽ പിതാവ് ആർ. ബാലകൃഷ്ണ പിള്ളയ്ക്ക് മന്ത്രിയാകാൻ വേണ്ടി രാജി വയ്ക്കുകയായിരുന്നു.
2011-ലെ ഉമ്മൻചാണ്ടി മന്ത്രിസഭയിലെ വനം, പരിസ്ഥിതി വകുപ്പ് മന്ത്രിയായിരുന്ന ഗണേഷ് ഭാര്യയുമായുള്ള വിവാഹ മോചന തർക്കത്തെ തുടർന്ന് 2013-ൽ രാജിവച്ചു.
കേരള കോൺഗ്രസ് ബിയുടെ ചെയർമാനായി തുടരുന്ന 2001 മുതൽ തുടർച്ചയായി അഞ്ച് തവണ നിയമസഭാംഗമായ ഗണേഷ് കുമാർ രണ്ടാം പിണറായി മന്ത്രിസഭ പുന:സംഘടനയുടെ ഭാഗമായി 2023 ഡിസംബർ 29ന് സംസ്ഥാന ഗതാഗത വകുപ്പ് മന്ത്രിയായി സ്ഥാനമേറ്റു.
മറ്റ് പദവികൾ മലയാള താര സംഘടനയായ അമ്മയുടെ (Association of Malayalam Movie Artists) സ്ഥാപകാംഗവും മുൻ സംസ്ഥാന ട്രഷററുമാണ് ടെലിവിഷൻ മിനി സ്ക്രീൻ സംഘടനയായ ആത്മയുടെ (Association of Malayalam TV Media Artists) ആദ്യ പ്രസിഡൻറ് പ്രഥമ ചെയർമാൻ, മലയാളം ടി.വി ഫ്രെട്ടേനിറ്റി വൈസ് പ്രസിഡൻറ്, അമ്മ പ്രസിഡൻ്റ്, ആത്മ പ്രസിഡൻറ്, മലയാളം ടി.വി. ആർട്ടിസ്റ്റ് അസോസിയേഷൻ സഹകരണ സൊസൈറ്റി സംസ്ഥാന പ്രസിഡൻറ്, കേരള സംസ്ഥാന ആന ഉടമ സംഘടന ചെയർമാൻ, മലയാളം ടി.വി. ഫ്രട്ടേനിറ്റി
എഴുതിയ നോവൽ കരക്കടുക്കാത്ത കപ്പൽ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 പത്തനാപുരം നിയമസഭാമണ്ഡലം കെ.ബി. ഗണേശ് കുമാർ കേരള കോൺഗ്രസ് (ബി) , എൽ.ഡി.എഫ്. ജഗദീഷ് ഐൻസി , യു.ഡി.എഫ്. 2011 പത്തനാപുരം നിയമസഭാമണ്ഡലം കെ.ബി. ഗണേശ് കുമാർ കേരള കോൺഗ്രസ് (ബി), യു.ഡി.എഫ്. കെ. രാജഗോപാൽ സി.പി.ഐ.എം. , എൽ.ഡി.എഫ്. 2006 പത്തനാപുരം നിയമസഭാമണ്ഡലം കെ.ബി. ഗണേശ് കുമാർ കേരള കോൺഗ്രസ് (ബി), യു.ഡി.എഫ്. കെ.ആർ. ചന്ദ്രമോഹനൻ സി.പി.ഐ., എൽ.ഡി.എഫ്. 2001 പത്തനാപുരം നിയമസഭാമണ്ഡലം കെ.ബി. ഗണേശ് കുമാർ കേരള കോൺഗ്രസ് (ബി), യു.ഡി.എഫ്. കെ. പ്രകാശ് ബാബു സി.പി.ഐ., എൽ.ഡി.എഫ്. അഭിനയിച്ച മലയാള സിനിമകൾ ഇരകൾ 1985 രാക്കുയിലിൻ രാഗസദസിൽ 1986 അമ്പിളി അമ്മാവൻ 1986 സുഖമോ ദേവി 1986 വിശ്വസിച്ചാലും ഇല്ലെങ്കിലും 1986 യുവജനോത്സവം 1986 ചെപ്പ് 1987 കഥയ്ക്ക് പിന്നിൽ 1987 സർവ്വകലാശാല 1987 ഭൂമിയിലെ രാജാക്കന്മാർ 1987 ഉണ്ണികളെ ഒരു കഥ പറയാം 1987 സംഘം 1988 ഒരു വിവാദ വിഷയം 1988 മൃത്യുഞ്ജയം 1988 ചിത്രം 1988 ഒരു മുത്തശ്ശി കഥ 1988 ജന്മാന്തരം 1988 മുക്തി 1988 വന്ദനം 1989 ജാഗ്രത 1989 അഥർവ്വം 1989 ദേവദാസ് 1989 നായർസാബ് 1989 പുതിയ കരുക്കൾ 1989 മെയ്ദിനം 1990 മാലയോഗം 1990 ഏയ് ഓട്ടോ 1990 പുറപ്പാട് 1990 ഗജകേസരിയോഗം 1990 രണ്ടാം വരവ് 1990 കടത്തനാടൻ അമ്പാടി 1990 വീണമീട്ടിയ വിലങ്ങുകൾ 1990 കോട്ടയം കുഞ്ഞച്ചൻ 1990 അപൂർവ്വം ചിലർ 1991 ഞാൻ ഗന്ധർവ്വൻ 1991 പാരലൽ കോളേജ് 1991 കാക്കത്തൊള്ളായിരം 1991 ഒന്നാം മുഹൂർത്തം 1991 കിലുക്കം 1991 നയം വ്യക്തമാക്കുന്നു 1991 കുറ്റപത്രം 1991 അഭിമന്യു 1991 മഹാനഗരം 1992 മാന്യന്മാർ 1992 നീലക്കുറുക്കൻ 1992 കാഴ്ചക്കപ്പുറം 1992 തലസ്ഥാനം 1992 കിഴക്കൻ പത്രോസ് 1992 കാസർകോട് ഖാദർഭായി 1992 കളിപ്പാട്ടം 1993 പ്രവാചകൻ 1993 മാഫിയ 1993 യാദവം 1993 ഏകലവ്യൻ 1993 വരം 1993 അമ്മയാണെ സത്യം 1993 ബട്ടർഫ്ലൈസ് 1993 ജനം 1993 മണിചിത്രത്താഴ് 1993 ആർദ്രം 1993 സ്ഥലത്തെ പ്രധാന പയ്യൻസ് 1993 കസ്റ്റംസ് ഡയറി 1993 പക്ഷേ 1993 നന്ദിനി ഓപ്പോൾ 1994 കമ്മീഷ്ണർ 1994 സന്താനഗോപാലം 1994 പാവം ഐ.എ.ഐവാച്ചൻ 1994 ഗമനം 1994 രുദ്രാക്ഷം 1994 കാശ്മീരം 1994 വിഷ്ണു 1994 ദി കിംഗ് 1995 സിംഹവാലൻ മേനോൻ 1995 അഗ്രജൻ 1995 ഇന്ത്യൻ മിലിട്ടറി ഇൻറലിജൻസ് 1995 പ്രായിക്കര പാപ്പാൻ 1995 മഹാത്മ 1995 ആയിരം നാവുള്ള അനന്തൻ 1996 അസുരവംശം 1997 ഗുരു 1997 കല്യാണ പിറ്റേന്ന് 1997 കണ്ണൂർ 1997 വർണ്ണപ്പകിട്ട് 1997 സമ്മാനം 1997 ആറാം തമ്പുരാൻ 1997 ഒരു സങ്കീർത്തനം പോലെ 1998 ദി ട്രൂത്ത് 1998 ഒളിമ്പ്യൻ അന്തോണി ആദം 1999 ക്രൈം ഫയൽ 1999 വർണ്ണച്ചിറകുകൾ 1999 വാസന്തിയും ലക്ഷ്മിയും പിന്നെ ഞാനും 1999 ഉസ്താദ് 1999 എഫ്.ഐ.ആർ 1999 ആയിരം മേനി 2000 പൈലറ്റ്സ് 2000 സൂസന്ന 2000 ദാദാസാഹിബ് 2000 കരുമാടിക്കുട്ടൻ 2001 കിളിച്ചുണ്ടൻ മാമ്പഴം 2003 അമ്മക്കിളിക്കൂട് 2003 കസ്തൂരിമാൻ 2003 വിസ്മയത്തുമ്പത്ത് 2004 ബോയ്ഫ്രണ്ട് 2005 ഫോട്ടോഗ്രാഫർ 2006 ഹലോ 2007 അലിഭായ് 2007 വെറുതെ ഒരു ഭാര്യ 2008 ഇവർ വിവാഹിതരായാൽ 2009 സാഗർ ഏലിയാസ് ജാക്കി 2009 സ്വ.
ലേ 2009 കേരളോത്സവം 2009 രഹസ്യപ്പോലീസ് 2009 റെഡ് ചില്ലീസ് 2009 വെള്ളത്തൂവൽ 2009 കഥ, സംവിധാനം കുഞ്ചാക്കോ 2009 അലക്സാണ്ടർ ദി ഗ്രേറ്റ് 2010 ഫോർ ഫ്രണ്ട്സ് 2010 ഒരിടത്തൊരു പോസ്റ്റ്മാൻ 2010 കന്മഴ പെയ്യും മുൻപെ 2010 ജനകൻ 2010 പ്രിയപ്പെട്ട നാട്ടുകാരെ 2011 സാൻവിച്ച് 2011 സ്പിരിറ്റ് 2012 മൈ ബോസ് 2012 ലേഡീസ് ജൻ്റിൻമെൻ 2013 അപ്പ് ഡൗൺ 2013 ഗീതാഞ്ജലി 2013 അവതാരം 2014 വില്ലാളി വീരൻ 2014 മിഴി തുറക്കൂ 2014 100° സെൽഷ്യസ് 2014 ഷീ ടാക്സി 2015 തിങ്കൾ മുതൽ വെള്ളി വരെ 2015 C/O സൈറാ ബാനു 2017 മന്ദാരം 2018 കോടതി സമക്ഷം ബാലൻ വക്കീൽ 2019 മി. പവനായി 2019 മേരാ നാം ഷാജി 2019 മരക്കാർ അറബിക്കടലിൻ്റെ സിംഹം 2021 ദൃശ്യം 2 2021 സാജൻ ബേക്കറി 2021 ആറാട്ട് 2022 മോൺസ്റ്റർ 2022 അവലംബം ↑ ഗണേഷ് കുമാറും കടന്നപ്പള്ളി രാമചന്ദ്രനും മന്ത്രിമാരായി ചുമതലയേറ്റു ↑ "പത്തനാപുരം അഞ്ചാമതും ഗണേഷ് | Elections2021 | Kerala Assembly election 2021 | Kerala Assembly Election 2021 Opinion Poll | Kerala Assembly Election 2021 Date | Kerala Assembly Election Results 2016 | Kerala Lok Sabha Election Results 2019 | Ramesh Chennithala | Pinarayi Vijayan | Oommen Chandy | Kummanam Rajasekharan | കൊല്ലം വാർത്തകൾ | ചുറ്റുവട്ടം | മലയാള മനോരമ ജില്ല വാർത്തകൾ | Kollam News | Kerala District News | Chuttuvattom | Malayala Manorama" https://www.manoramaonline.com/district-news/kollam/2021/05/03/kollam-pathanapuram-election-winner.html ↑ "Pathanapuram Assembly Election Results 2021 | പത്തനാപുരം തിരഞ്ഞെടുപ്പ് വാർത്തകൾ | തെരഞ്ഞെടുപ്പ് ഫലം | Malayala Manorama" https://www.manoramaonline.com/news/indepth/assembly-elections-2021/kerala-kollam/2021/04/23/pathanapuram-constituency-election-results.html ↑ "കെ.ബി.ഗണേഷ് കുമാർ കേരള കോൺഗ്രസ് (ബി) പാർട്ടി ചെയർമാൻ | KB Ganesh Kumar | Kerala Congress B | Manorama Online" https://www.manoramaonline.com/news/latest-news/2021/05/10/kb-ganesh-kumar-elected-as-kerala-congress-b-party-chairman.html ↑ "ഗണേഷ്കുമാറിന് രണ്ടരവർഷം മന്ത്രിപദം; കടന്നപ്പള്ളി വീണ്ടും മന്ത്രിയായേക്കും | Manorama Online" https://www.manoramaonline.com/news/latest-news/2021/05/16/kerala-cabinet-talks-updates.html ↑ "ദൃശ്യം 2വിലെ ആ ഡയലോഗിൽ തീയതി മാറിപ്പോയി: ഗണേഷ് കുമാർ | Ganesh Kumar Drishyam 2" https://www.manoramaonline.com/movies/movie-news/2021/03/30/ganesh-kumar-about-drishyam-2-dialogue.html ↑ "അച്ഛന്റെ വഴിയേ ജനപ്രതിനിധിയാകാം, പക്ഷേ നാട്ടുകാരുടെ പിന്തുണ കൂടി വേണം | Elections2021 | Kerala Assembly election 2021 | Kerala Assembly Election 2021 Opinion Poll | Kerala Assembly Election 2021 Date | Kerala Assembly Election Results 2016 | Kerala Lok Sabha Election Results 2019 | Ramesh Chennithala | Pinarayi Vijayan | Oommen Chandy | Kummanam Rajasekharan | കൊല്ലം വാർത്തകൾ | ചുറ്റുവട്ടം | മലയാള
മനോരമ ജില്ല വാർത്തകൾ | Kollam News | Kerala District News | Chuttuvattom | Malayala Manorama" https://www.manoramaonline.com/district-news/kollam/2021/03/09/kollam-father-son.html ↑ "ഗണേഷിനോട് ഇടഞ്ഞ് കേരള കോൺഗ്രസ് (ബി) പിളർന്നു | KB Ganesh Kumar | Malayalam News | Manorama Online" https://www.manoramaonline.com/news/kerala/2021/02/17/kerala-congress-b-split-with-ganesh.html ↑ "കെ ബി ഗണേഷ് കുമാർ - K B Ganesh kumar | M3DB" https://m3db.com/k-b-ganesh-kumar ↑ https://www.manoramaonline.com/news/latest-news/2023/12/24/ahamed-devarkovil-and-antony-raju-resigned.html ↑ http://www.keralaassembly.org/1982/1982117.html
കെ.പി.പി. നമ്പ്യാർ ഇംഗ്ലീഷ് വിലാസം https://ml.wikipedia.org/wiki/K.
P.P._Nambiar
കെൽട്രോണിന്റെ ആദ്യത്തെ ചെയർമാൻ, ടെക്നോപാർക്കിന്റെ പ്രഥമ പദ്ധതി നിർവഹണ സമിതി ചെയർമാൻ, കേന്ദ്ര സർക്കാരിന്റെ ഇലക്ട്രോണിക്സ് വകുപ്പിന്റെ സെക്രട്ടറി എന്ന നിലകളിൽ ഇലക്ട്രോണിക്സ് വ്യവസായ രംഗത്ത് മികച്ച സംഭാവനകൾ നൽകിയ ഇലക്ട്രോണിക്സ് വിദഗ്ദ്ധനായിരുന്നു കെ.പി.പി. നമ്പ്യാർ എന്ന ചുരുക്കപ്പേരിൽ അറിയപ്പെടുന്ന കുന്നത്ത് പുതിയവീട്ടിൽ പത്മനാഭൻ നമ്പ്യാർ .
1929 ഏപ്രിൽ 15 -ന് കണ്ണൂർ ജില്ലയിലെ കല്ല്യാശ്ശേരിയിൽ ജനിച്ചു.
അച്ഛൻ പി.പി. ചിണ്ടൻ നമ്പ്യാർ, അമ്മ കുന്നത്ത് പുതിയവീട്ടിൽ മാധവിയമ്മ.
തളിപ്പറമ്പ് ഹൈസ്കൂൾ പഠനത്തിനുശേഷം മദ്രാസ് യൂണിവേഴ്സിറ്റിയിൽ നിന്നും ഭൗതികശാസ്ത്രത്തിൽ ബിരുദം നേടി.
ലണ്ടനിലെ ഇംപീരിയൽ കോളജ് ഒഫ് സയൻസ് ആൻഡ് ടെക്നോളജിയിൽ നിന്നുമാണ് എം.എസ്.സി ബിരുദം കരസ്ഥമാക്കിയത്.
ഇദ്ദേഹത്തിന് ട്രാൻസിസ്റ്റർ , സെമികണ്ടക്ടർ എന്നിവയിലായിരുന്നു ഗവേഷണ താത്പര്യം.
2015 ജൂൺ 30-ന് ബെംഗളൂരുവിലെ സ്വവസതിയിൽ വച്ച് അന്തരിച്ചു.
ഭാരത് ഇലക്ട്രോണിക്സിൽ ക്രിസ്റ്റൽ ഡിവിഷന്റെ മേധാവിയായി 1958-ൽ ജോലിയിൽ പ്രവേശിച്ച ഇദ്ദേഹം ഒരു വർഷത്തിനുശേഷം ബ്രിട്ടനിലെ ട്രാൻസിസ്റ്റർ ഇക്ട്രോണിക്സ് കമ്പനിയുടെ ആപ്ലിക്കേഷൻ എൻജിനീയറിങ് വിഭാഗത്തിന്റെ മേധാവിയായി.
1963-ൽ ഡൽഹി ഐ.ഐ.ടി.യിൽ ഇലക്ട്രിക്കൽ വിഭാഗത്തിൽ ജോലിയിൽ പ്രവേശിച്ചു.
പിന്നീട് ഫിലിപ്സ് ഇന്ത്യയിൽ പ്രൊഫഷണൽ ഇലക്ട്രോണിക്സ് കംപോണന്റ്സ് മാനേജർ (1964-67), ടാറ്റ ഇലക്ട്രോണിക്സിൽ റിസർച്ച് ആൻഡ് ഡെവലപ്മെന്റ് മാനേജർ (1967-73), മുംബൈ നാഷണൽ റേഡിയോ ആൻഡ് ഇലക്ട്രോണിക്സ് കോർപ്പറേഷൻ ലിമിറ്റഡിന്റെ (BNREC) ജനറൽ മാനേജർ (1967-73) എന്നീ പദവികൾ വഹിച്ചു.
BNREC -ൽ വച്ച് ഇന്ത്യയിലാദ്യമായി എസി/ഡിസി മോട്ടോറുകൾ, സ്റ്റാറ്റിക് ഇൻവെർട്ടറുകൾ സ്റ്റാറ്റിക് കൺവെർട്ടറുകൾ, കാൽക്കുലേറ്ററുകൾ, ഇലക്ട്രോണിക് ക്ളോക്ക് എന്നിവയുടെ ആധുനിക രൂപങ്ങൾ ഇദ്ദേഹത്തിന്റെ നേതൃത്വത്തിൽ വ്യാവസായികാടിസ്ഥാനത്തിൽ നിർമ്മിക്കപ്പെട്ടു.
1973-ൽ കെൽട്രോണിന്റെ ആദ്യത്തെ ചെയർമാനും മാനേജിങ് ഡയറക്ടറും ആയി നിയമിതനായ ഇദ്ദേഹം 1983 വരെ ഈ സ്ഥാനത്തു തുടർന്നു.
1983 മുതൽ 85 വരെ എക്സിക്യൂട്ടീവ് ചെയർമാനായിരുന്നു.
ഇലക്ട്രോണിക്സ് ഉപകരണങ്ങളുടെ നിർമ്മാണവുമായി ബന്ധപ്പെട്ട കെൽട്രോണിന്റെ ജോലികളിൽ ഗ്രാമീണ വനിതാ സംഘങ്ങളെയും, സൊസൈറ്റികളെയും പങ്കെടുപ്പിച്ചുകൊണ്ട് പുതിയ പദ്ധതികൾ ഇദ്ദേഹം നടപ്പിലാക്കി.
ഇന്ത്യയിലെതന്നെ ആദ്യത്തെ ഒരു സംരംഭമായിരുന്നു ഇത്.
ഇലക്ട്രോണിക്സ് രംഗത്തുള്ള ഗവേഷണ പ്രവർത്തനങ്ങളെ പ്രോത്സാഹിപ്പിക്കാൻ 1974-ൽ തിരുവനന്തപുരത്ത് ഇലക്ട്രോണിക്സ് റിസർച്ച് ആൻഡ് ഡെവലപ്മെന്റ് സെന്റർ (ER DC) നമ്പ്യാരുടെ നേതൃത്വത്തിൽ സ്ഥാപിതമായി.
1985 ഫെബ്രുവരി  മുതൽ 87 ജനുവരി വരെ ഇന്ത്യൻ ടെലിഫോൺ ഇൻഡസ്ട്രി (ഐ.ടി.ഐ.) ലിമിറ്റിഡിന്റെ ചെയർമാനും മാനേജിങ് ഡയറക്ടറുമായി സേവനമനുഷ്ഠിച്ചു.
ഇക്കാലയളവിൽ ഐ.ടി.ഐ.യുടെ യൂണിറ്റുകൾ നവീകരിക്കാൻ മുൻകൈയെടുത്തു.
ഐ.ടി.ഐ.യുടെ പാലക്കാട് യൂണിറ്റ് 25 ദശലക്ഷം രൂപയുടെ വിറ്റുവരവിൽ നിന്ന് 1,500 ദശലക്ഷമായി ഉയർന്നു.
1987 മുതൽ 88 വരെ കേന്ദ്രസർക്കാരിന്റെ ഇലക്ട്രോണിക്സ് വകുപ്പിന്റെ (പിന്നീട് വിവരസാങ്കേതിക മന്ത്രാലയമായി ഇതു മാറി) സെക്രട്ടറി സ്ഥാനത്തിരുന്ന് ഇലക്ട്രോണിക്സ് മേഖലയിലെ ഗവേഷണ/ഉത്പാദന രംഗത്ത് നിരവധി പദ്ധതികൾ ആവിഷ്കരിച്ചു നടപ്പിലാക്കി.
1989-ൽ കേന്ദ്ര സർവീസിൽ നിന്നും വിരമിച്ച ഇദ്ദേഹം സർക്കാരിന്റെ പ്രത്യേക ഉപദേഷ്ടാവായി സേവനം അനുഷ്ഠിച്ചു.
1995-ൽ കണ്ണൂർ പവർ പ്രോജക്ട് ആരംഭിക്കാനുള്ള പദ്ധതി തയ്യാറാക്കിയത് കെ.പി.പി. നമ്പ്യാരുടെ നേതൃത്വത്തിലാണ്.
ഇദ്ദേഹത്തിന്റെ ജന്മദേശമായ കല്ല്യാശ്ശേരി പഞ്ചായത്തിൽ ഈ പദ്ധതി സ്ഥാപിതമായി.
ദേശീയവും അന്തർദേശീയവുമായ നിരവധി ബഹുമതികളും പുരസ്കാരങ്ങളും നമ്പ്യാർക്ക് ലഭിച്ചിട്ടുണ്ട്.
ഭാരത സർക്കാർ വക ഇൻവെൻഷൻ പ്രൊമോഷൻ ബോർഡിന്റെ റിപ്പബ്ലിക് ഡേ അവാർഡ് (1973) കേരള സർക്കാരിന്റെ സയൻസ് ആൻഡ് ടെക്നോളജി അവാർഡ് (1973) ഇന്ത്യൻ ഇൻസ്റ്റിറ്റ്യൂട്ട് ഒഫ് എൻജിനീയേഴ്സിന്റെ നാഷണൽ ഡിസൈൻ അവാർഡ് (1985) വാസ്വിക് അവാർഡ് (1986) ഇലക്ട്രോണിക്സ് കംപൊണന്റ്സ് അസോസിയേഷന്റെ ഇലക്ട്രോണിക്സ് മാൻ ഒഫ് ദി ഇയർ (1994-95) ഇലക്ട്രോണിക്‌സ് മേഖലയിൽ നൽകിയ സംഭാവനകൾ കണക്കിലെടുത്ത് 2006-ൽ പത്മഭൂഷൻ കുടുംബം
1953 ൽ ലണ്ടനിൽ വെച്ച് മർജോറി ആഗ്നസിനെ വിവാഹം കഴിച്ചു.
1980-ൽ ഉമാ ദേവി നമ്പ്യാരുമായി രണ്ടാം വിവാഹം.
സരോജിനി എൽ. നമ്പ്യാർ, പദ്മൻ ജി നമ്പ്യാർ, കിരൺ പി നമ്പ്യാർ എന്നിവർ മക്കളാണ്.
അവലംബം ↑ ↑ http://www.madhyamam.com/news/360347/150701%5Bപ്രവർത്തിക്കാത്ത+കണ്ണി%5D ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നമ്പ്യാ%E0%B4%B0%E0%B5%8D%E2%80%8D_,_കെ.
പി.പി._(1929_-_) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കെ.പി.എ.സി. സുലോചന ഇംഗ്ലീഷ് വിലാസം https://ml.wikipedia.org/wiki/K.
P.A.C._Sulochana കെ.പി.എ.സി സുലോചന
കേരളത്തിലെ ജനകീയ ഗായികമാരിലൊരാളും സിനിമാ-നാടക അഭിനേത്രിയുമായിരുന്നു കെ.പി.എ.സി. സുലോചന (10 ഏപ്രിൽ 1938 - 17 ഏപ്രിൽ 2005).
സുലോചന പാടിയ ‘വെള്ളാരം കുന്നിലെ’, ‘അമ്പിളിയമ്മാവാ’, ‘ചെപ്പുകിലുക്കണ ചങ്ങാതി‘, 'വള്ളിക്കുടിലിൻ' തുടങ്ങിയ ഗാനങ്ങൾ ജനഹൃദയങ്ങളിൽ ചിരപ്രതിഷ്ഠ നേടിയവയാണ്.
മാവേലിക്കര കോട്ടയ്ക്കകത്ത് കുഞ്ഞുകുഞ്ഞിന്റെയും കല്യാണിയമ്മയുടെയും മകളായി , 1938 ഏപ്രിൽ 10-ന് ജനിച്ച സുലോചനയുടെ ഗുരു, തടിയൂർ ഗോപാലകൃഷ്ണനായിരുന്നു.
തിരുവനന്തപുരം ആകാശവാണിയിൽ ബാലലോകം പരിപാടിയിലൂടെ പ്രഫഷണൽ രംഗത്തേയ്‌ക്ക്‌ പ്രവേശിച്ചു.
1951-ൽ എന്റെ മകനാണ്‌ ശരി എന്ന നാടകത്തിലൂടെയാണ്‌ കെ.പി.എ.സി -യിൽ തുടക്കമിട്ടത്‌.
നിങ്ങളെന്നെ കമ്മ്യൂണിസ്‌റ്റാക്കി മുതൽ മന്വന്തരം വരെയുള്ള 10 നാടകങ്ങളിൽ അഭിനയിക്കുകയും പാടുകയും ചെയ്തു.
1964-ലെ കമ്മ്യൂണിസ്റ്റ് പാർട്ടിയുടെ പിളർപ്പിനെത്തുടർന്ന്‌ കെ.പി.എ.സി വിട്ടു.
തുടർന്ന്‌ വിവിധ സമിതികളുടെ നാടകങ്ങളിൽ പാടുകയും അവയിലെ പ്രധാനവേഷങ്ങളിൽ അഭിനയിക്കുകയും ചെയ്തു.
പിന്നീട്‌ 'സംസ്‌ക്കാര' എന്നപേരിൽ നാടകസമിതി രൂപീകരിക്കുകയും പത്തോളം നാടകങ്ങൾ അവതരിപ്പിക്കുകയും ചെയ്തു.
കാലം മാറുന്നു എന്ന സിനിമയിൽ കെ എസ് ജോർജ്ജിന്റെ കൂടെ, ‘ഈ മലർ പൊയ്കയിൽ‘ എന്ന യുഗ്മഗാനം പാടിക്കൊണ്ടാണ്  സുലോചന സിനിമാഗാന രംഗത്തെത്തുന്നത്. ഇതേ ചിത്രത്തിൽ സത്യന്റെ നായികയായി വേഷമിട്ടതും സുലോചനയായിരുന്നു. രണ്ടിടങ്ങഴി എന്ന പ്രശസ്ത നോവൽ ചലച്ചിത്രമാക്കിയപ്പോൾ അതിലും രണ്ടു ഗാനങ്ങൾ ആലപിച്ചു. സുലോചനയയെ ശ്രദ്ധേയയാക്കിയ കഥാപാത്രങ്ങളായിരുന്നു നിങ്ങളെന്നെ കമ്യൂണിസ്റ്റാക്കിയിലെ ‘സുമം’ , മുടിയനായ പുത്രനിലെ ‘പുലയി’ എന്നിവയൊക്കെ.
അരപ്പവൻ , കൃഷ്ണകുചേല തുടങ്ങിയവയാണ് അവർ അഭിനയിച്ച മറ്റ് ചിത്രങ്ങൾ.
2005 ഏപ്രിൽ 17-ന്‌ 67-ആം വയസ്സിൽ അന്തരിച്ചു.
ഭർത്താവ്‌ :കലേശൻ.
ഒരു കീബോർഡ് വിദഗ്ദ്ധനാണ് കലേശൻ.
സുലോചനയുടെ പല ഗാനമേളകൾക്കും അദ്ദേഹം കീബോർഡ് വായിച്ചിട്ടുണ്ട്.
കലേശൻ-സുലോചന ദമ്പതികൾക്ക് മക്കളില്ല.
പ്രശസ്ത നാടകഗാനങ്ങൾ തലയ്ക്കുമീതെ - അശ്വമേധം (കെ.എസ്. ജോർജ്ജിനൊപ്പം) കിലുകിലെ ചെപ്പുകിലുക്കും - മൂലധനം അമ്പിളിയമ്മാവാ - മുടിയനായ പുത്രൻ എന്തമ്മേ കൊച്ചുതുമ്പി - മുടിയനായ പുത്രൻ ചെപ്പുകിലുക്കണ ചങ്ങാതി - മുടിയനായ പുത്ര ൻ കരഞ്ഞു കരഞ്ഞു കണ്ണുനീർ - ശരശയ്യ പമ്പയുടെ തീരത്ത് - ശരശയ്യ വള്ളിക്കുടിലിൻ - സർവ്വേക്കല്ല് (കെ.എസ്. ജോർജ്ജിനൊപ്പം) വെള്ളാരം കുന്നിലെ - നിങ്ങളെന്നെ കമ്യൂണിസ്റ്റാക്കി മാമ്പൂക്കൾ പൊട്ടി വിരിഞ്ഞു മാൻ കിടാവേ മാൻ കിടാവേ കൃതികൾ അരങ്ങിലെ അനുഭവങ്ങൾ പുരസ്കാരങ്ങൾ പ്രഫഷണൽ നാടകരംഗത്തെ സമഗ്രസംഭാവനക്കുള്ള കേരള സർക്കാരിന്റെ അവാർഡ്‌(1999) പി.ജെ ആന്റണി സ്മാരക ഫൗണ്ടേഷൻ അവാർഡ്‌ കേരള സംഗീതനാടക അക്കാദമി അവാർഡ്‌(1975) കേരള സംഗീതനാടക അക്കാദമി ഫെല്ലോഷിപ്പ്‌ (1997) കേരള സർക്കാരിന്റെ മാനവീയം അവാർഡ്‌ (2000) കേരള ഫൈൻ ആർട്‌സ്‌ സൊസൈറ്റി അവാർഡ്‌ (2005 ഏപ്രിൽ) അവലംബം ↑ ↑ http://www.m3db.com/node/8598 ↑ ↑
കെ.പി.ഭാനുമതി
എറണാകുളം സ്വദേശിനിയായ ഇന്ത്യൻ മാദ്ധ്യമപ്രവർത്തകയാണ് കെ. പി. ഭാനുമതി.
നാഷണൽ ഹെറാൾഡ്, ടൈംസ് ഓഫ് ഇന്ത്യ , ദ ഹിന്ദുസ്ഥാൻ ടൈംസ് , ദ ഹിന്ദു , ദ സ്റ്റേറ്റ്സ്മാൻ , ദ ന്യൂ ഇന്ത്യൻ എക്സ്പ്രസ് സ് എന്നീ പത്രങ്ങളിൽ പംക്തികൾ കൈകാര്യം ചെയ്തു.
ആൾ ഇന്ത്യാ റേഡിയോയിലും ജോലി ചെയ്തിട്ടുണ്ട്.
5 ദശകങ്ങൾ നീണ്ടു നിന്ന പത്രപ്രവർത്തന ജീവിതത്തിൽ ഏണസ്റ്റോ ചെ ഗുവേര, ജവഹർലാൽ നെഹ്രു , ഇന്ദിരാ ഗാന്ധി , ചൗ എൻ ലായി , അഗത ക്രിസ്റ്റി തുടങ്ങി ഒട്ടേറെ പ്രമുഖരെ ആൾ ഇന്ത്യാ റേഡിയോയ്ക്ക് വേണ്ടിയും വിവിധ പത്രങ്ങൾക്ക് വേണ്ടിയും അഭിമുഖം ചെയ്തിട്ടുണ്ട്.
70 പ്രധാന അഭിമുഖങ്ങൾ നാഷണൽ ബുക്ക് ട്രസ്റ്റ് 'കാൻഡിഡ് കോൺവെർസേഷൻസ് വിത്ത് ടവറിംഗ് പേർസൻസ്' എന്ന പേരിൽ പ്രസിദ്ധീകരിച്ചു.
↑ {{ cite book }} : Check | isbn= value: checksum ( help ) ↑
കെ.പി.കെ. മേനോൻ K. P. K.keshva Menon K. P. K.keshva Menon
ഒരു ഇന്ത്യൻ അഭിഭാഷകനും കേരളത്തിൽ നിന്നുള്ള പ്രമുഖ ഇന്ത്യൻ സ്വാതന്ത്ര്യ സമര പ്രവർത്തകനുമായിരുന്നു കെ. പി. കേശവ മേനോൻ (ജനനം 1884).
ഇന്ത്യൻ ഇൻഡിപെൻഡൻസ് ലീഗിന്റെ (ഐ. ഐ. എൽ) രൂപവത്കരണത്തിന്റെ ഒരു പ്രധാന വക്താവായിരുന്നു അദ്ദേഹം.
ഇന്ത്യൻ നാഷനൽ ആർമിയിലെ ഒരു അഭിഭാഷകനായിരുന്നു.
മേനോൻ മദ്രാസിലും ഇംഗ്ലണ്ടിലും വിദ്യാഭ്യാസം നേടി.
ഒന്നാം ലോകമഹായുദ്ധത്തിനുശേഷം കോഴിക്കോടിൽ സ്വന്തം നിലയിൽ അഭിഭാഷക വൃത്തി തുടക്കം കുറിച്ചു.
പിന്നീട് ആനി ബസന്റിന്റെ ഹോം റൂൾ പ്രസ്ഥാനത്തിന്റെ ഒരു ശാഖ അദ്ദേഹം തുറന്നു.
മദ്രാസിൽ അദ്ദേഹം ന്യൂ ഫാബിൻ സൊസൈറ്റിയിലെ ഒരു ശാഖ ആരംഭിച്ചു.
ഇത് റിക്ഷാക്കാരെ സഹായിക്കാനുള്ള യൂണിയൻ സംഘടിപ്പിക്കുക, അതിന്റെ ഒപ്പം പൊതു ചോദ്യങ്ങൾ പഠിക്കാൻ വേണ്ടിയായിരുന്നു.
പിന്നീട് അദ്ദേഹം കേരളത്തിൽ തിരിച്ചെത്തി, സി. രാജഗോപാലാചാരിയെ കണ്ടുമുട്ടി.
തുടർന്ന് മഹാത്മാഗാന്ധിയുടെ നിസ്സഹകരണ പ്രസ്ഥാനത്തിൽ ചേർന്നു.
പ്രാദേശിക പത്രങ്ങൾ കോൺഗ്രസ് പാർട്ടി വാർത്തകൾ പ്രസിദ്ധീകരിക്കില്ല എന്ന് മനസ്സിലാക്കിയ അദ്ദേഹം, തന്റെ സ്വന്തം മലയാള ദിനപത്രം തുടങ്ങി.
1927-ൽ ജയിൽ ശിക്ഷ അനുഭവിച്ചതിനെത്തുടർന്നും ഭാര്യയും മകളും കൊലപ്പെട്ടത്തിനു ശേഷം തന്റെ ശേഷിക്കുന്ന കുടുംബത്തോടൊപ്പം മലേഷ്യയിലേക്ക് താമസം മാറി.
രചനകൾ Chattambi Swamigal: The Great Scholar - Saint of India (1967) K. Nagarajan's Writings - An Introducion (1984, Emerald Group Publishing എഡിറ്റർ A Poet in Search of God അവലംബങ്ങൾ
കുരുതിച്ചാൽ ഇംഗ്ലീഷ് വിലാസം https://ml.wikipedia.org/wiki/Kuruthichal
പാലക്കാട് ജില്ലയിലെ ഒരു വിനോദ സഞ്ചാരകേന്ദ്രമാണ് കുരുതിച്ചാൽ .
മണ്ണാർകാട് താലൂക്കിലെ സൈലന്റ് വാലിയിൽ നിന്ന് പുറപ്പെടുന്ന കുന്തിപ്പുഴയുടെ ഉത്ഭവവഴിയാണ് കുരുതിച്ചാൽ.
വേനൽ കാലത്തും നിലക്കാത്ത ജലപ്രവാഹം കൊണ്ട് സമൃദ്ധമായ കുരുതിച്ചാൽ വിനോദ സഞ്ചാരികളെ ആകർഷിക്കുന്ന കേന്ദ്രമാണ്.
കുമരംപുത്തൂർ പഞ്ചായത്തിലാണ് ഈ പ്രദേശം സ്ഥിതിചെയ്യുന്നത്.
കുരുടിപ്പാമ്പുകൾ ഇംഗ്ലീഷ് വിലാസം https://ml.wikipedia.org/wiki/Scolecophidia
കാഴ്‌ചയിൽ മണ്ണിരകളോട് സാമ്യം തോന്നുന്ന ജീവികളാണ് കുരുടിപ്പാമ്പുകൾ.
തവിട്ടു കലർന്ന കറുപ്പു നിറവും അവ്യക്തമായ കണ്ണുകളും ഇവയെ തിരിച്ചരിയാൻ സഹായിക്കുന്നു.
ആംഗല ഭാഷയിൽ Blind Snakes (Worm Snakes) എന്ന് അറിയപ്പെടുന്ന ഇവ Gerrhopilidae , Typhlopidae എന്നീ കുടുംബത്തിൽ പെടുന്നവയാണ്.
ലോകത്ത്  ഇരുന്നൂറോളം ഇനങ്ങൾ ഉള്ളവയിൽ ഇന്ത്യയിൽ 19 ഇനവും കേരളത്തിൽ 6 ഇനവും ഉണ്ട്.
കുരുടിപ്പാമ്പ് കടിച്ചാൽ ഉടനെ മരണം എന്ന് അന്ധവിശ്വാസം നിലവിലുണ്ട്.
ഇവ വിഷമില്ലാത്തവയാണ്.
കേരളത്തിൽ കാണുന്നവ ക്രമം മലയാളനാമം ആംഗലേയനാമം ശാസ്ത്രനാമം 1 ബ്രാഹ്മണിക്കുരുടി Brahminy blind snake Indotyphlops braminus 2 കൊക്കുരുട്ടി പാമ്പ് Beaked worm snake Gryptotyphlops acutus 3 ബെഡോമി കുരുടിപ്പാമ്പ് Beddome's worm snake Gerrhopilus beddomii 4 അമ്മിഞ്ഞിക്കുടിയൻ പാമ്പ് Thurston's blind snake Gerrhopilus thurstoni 5 തിണ്ടൽ കുരുടിപ്പാമ്പ് Tindall's blind snake Gerrhopilus tindalli
അമ്മിഞ്ഞിക്കുടിയൻ പാമ്പ്, തിണ്ടൽ കുരുടിപ്പാമ്പ് എന്നിവ പശ്ചിമ ഘട്ടത്തിലെ തദ്ദേശീയ ഇനമാണ്.
കുരുടൻമുഷി (തൃശൂർ) ഇംഗ്ലീഷ് വിലാസം https://ml.wikipedia.org/wiki/Horaglanis_alikunhii
കോട്ടയം ജില്ലയിൽ കാണുന്ന കുരുടൻമുഷിയുടെ അതെ ജനുസിൽ പെട്ട എന്നാൽ  വ്യത്യസ്ത വർഗത്തിൽ പെട്ട കുരുടൻമുഷി ആണ് കുരുടൻമുഷി (തൃശൂർ) .
കേരളത്തിൽ മാത്രം കാണുന്ന ശുദ്ധജല മത്സ്യം ആണ് ഇവ.
വായു ശ്വസിക്കുന്ന ഇനം ക്യാറ്റ്‌ഫിഷ്‌ (മുഷി (മുഴു)) കുടുംബത്തിൽ പെട്ട മത്സ്യം ആണ്.
കുരുടൻമുഷി (തൃശൂർ) ചിത്രം
കുരുതിക്കളം ഇംഗ്ലീഷ് വിലാസം https://ml.wikipedia.org/wiki/Kuruthykkalam
സിനിയുണൈറ്റഡിന്റെ ബാനറിൽ 1969-ൽ നിർമിച്ച മലയാളചലച്ചിത്രമാണ് കുരുതിക്കളം .
സി.ജി. ഗോപിനാഥ് തന്റെ പീപ്പിൾസ് തിയേറ്ററിനുവേണ്ടി രചിച്ച നാടകമായിരുന്നു ഇത്.
സീതാഫിലിംസ് വിതരണം ചെയ്ത ഈ ചിത്രം 1969 ഏപ്രിൽ 13-ന് പ്രദർശനം ആരംഭിച്ചു.
അഭിനേതാക്കൾ സത്യൻ മധു ബഹദൂർ എസ്.പി. പിള്ള കോട്ടയം ചെല്ലപ്പൻ അബ്ബാസ് ഷീല അമ്പിളി പി.എസ്. പാർവ്വതി ശോഭ നിത്യ.